C 70/20

Publicarea unei comunicări privind aprobarea unei modificări standard a caietului de sarcini al unei denumiri din sectorul vitivinicol, menționată la articolul 17 alineatele (2) și (3) din Regulamentul delegat (UE) 2019/33 al Comisiei

(2020/C 70/05)

Prezenta comunicare este publicată în conformitate cu articolul 17 alineatul (5) din Regulamentul delegat (UE) 2019/33 al Comisiei (1).

COMUNICARE PRIVIND APROBAREA UNEI MODIFICĂRI STANDARD

„Coteaux du Layon”

PDO-FR-A0826-AM02

Data comunicării: 13 noiembrie 2019

DESCRIEREA ȘI MOTIVELE MODIFICĂRII APROBATE

1. Denumiri geografice

La capitolul I secțiunea II punctul 1, după cuvântul „comună”, se adaugă „(sau comunele delegate, în măsura în care acestea există)”.

Anumite comune ale căror nume pot urma DOC „Coteaux du Layon” au fuzionat recent. Cu toate acestea, ele au rămas comune delegate în cadrul noilor comune formate în urma acestor fuziuni. Atât timp cât există ca atare, aceste comune își mențin o identitate teritorială cunoscută și recunoscută pe plan administrativ.

Se modifică numai capitolul II. În restul caietului de sarcini, nu se face distincție între comune și comune delegate în cazul acestor „comune” ale căror nume pot urma denumirea de origine controlată.

Documentul unic nu este vizat de această modificare.

2. Arealul geografic

Arealul geografic se modifică după cum urmează:

„(a) - Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune din departamentul Maine-et-Loire, pe baza Codului Geografic Oficial din 2018: Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Chalonnes-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux și La Jumellière), Cléré-sur-Layon, Doué-en-Anjou (foste teritorii ale comunelor delegate Brigné, Concourson-sur-Layon, Saint-Georges-sur-Layon și Les Verchers-sur-Layon), Lys-Haut-Layon (foste teritorii ale comunelor delegate La Fosse-de-Tigné, Nueil-sur-Layon, Tancoigné, Tigné și Trémont), Passavant-sur-Layon, Rochefort-sur-Loire, Terranjou (foste teritorii ale comunelor delegate Chavagnes și Martigné-Briand), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay) Documentele cartografice care reprezintă arealul geografic pot fi consultate pe site-ul Institutului Național pentru Origine și Calitate (Institut national de l’origine et de la qualité - INAO).”

(b) - În cazul vinurilor care ar putea purta mențiunea „Premier cru” completată de denumirea geografică complementară „Chaume”, toate etapele producției se desfășoară în arealul geografic al cărui perimetru cuprinde teritoriul următoarei comune din departamentul Maine-et-Loire, pe baza Codului Geografic Oficial din 2018: Rochefort-sur-Loire. Documentele cartografice care reprezintă arealul geografic pot fi consultate pe site-ul Institutului Național pentru Origine și Calitate (Institut national de l’origine et de la qualité - INAO).”

Modificare de redactare: noua listă a entităților administrative ține seama de fuziuni sau de alte modificări efectuate prin zonarea administrativă, intervenite după aprobarea caietului de sarcini. Pentru a se spori securitatea juridică, această listă este raportată la versiunea în vigoare a Codului Geografic Oficial, editat în fiecare an de INSEE. Perimetrul arealului geografic rămâne strict identic.

În sfârșit, se menționează punerea la dispoziție, pe site-ul INAO, a documentelor cartografice care reprezintă arealul geografic, pentru o mai bună informare a publicului.

Punctul 6 din documentul unic, referitor la aria geografică, se modifică în consecință.

3. Arealul parcelat delimitat

La capitolul I secțiunea IV punctul 2 primul paragraf din caietul de sarcini al DOP „Coteaux du Layon”, după cuvintele „5 septembrie 2007”, se adaugă cuvintele „și 19 ianuarie 2017”.

Scopul acestei modificări este adăugarea datei la care autoritatea națională competentă a aprobat o modificare a arealului parcelat delimitat în cadrul arealului geografic de producție. Delimitarea parcelelor constă în identificarea, în cadrul arealului geografic de producție, a parcelelor propice pentru obținerea produsului cu denumire de origine protejată în cauză.

Documentul unic nu este vizat de această modificare.

4. Zona situată în imediata vecinătate

La capitolul I secțiunea IV punctul 3 litera (a), lista comunelor se înlocuiește cu următorul text:

„— Departamentul Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, Sainte-Verge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (foste teritorii ale comunelor delegate Bouillé-Saint-Paul și Cersay);

— Departamentul Indre-et-Loire: Saint-Nicolas-de-Bourgueil;

— Departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet;

— Departamentul Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital și Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (fost teritoriu al comunei delegate Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (foste teritorii ale comunelor delegate Forges, Meigné și Montfort), Épieds, Fontevraud-l’Abbaye, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Gennes-Valde-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Ingrandes-Le Fresne sur Loire (fost teritoriu al comunei delegate Ingrandes), Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (fost teritoriu al comunei delegate Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque;

— Departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.”

La capitolul I secțiunea IV punctul 3 litera (b), lista comunelor se înlocuiește cu următorul text:

„Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Brissac Loire Aubance (foste teritorii ale comunelor delegate Brissac-Quincé și Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (fost teritoriu al comunei delegate Chanzeaux), Denée, Doué-en-Anjou (foste teritorii ale comunelor delegate Brigné și Les Verchers-sur-Layon), Mauges-sur-Loire (foste teritorii ale comunelor delegate Montjean-sur-Loire și La Pommeraye), Mozé-sur-Louet, Savennières, Soulaines-sur-Aubance, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon) și Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay).”

Astfel, se poate ține seama de diferitele fuziuni între comune care au intervenit de la ultima versiune a caietului de sarcini. Perimetrul zonei situate în imediata vecinătate rămâne strict identic.

Punctul 9 din documentul unic, referitor la condițiile complementare, se modifică în consecință.

5. Dispoziție privind agromediul

La capitolul I secțiunea VI punctul 2 se adaugă următorul text: „Între rânduri este obligatoriu un strat vegetal controlat, spontan sau semănat; în absența acestui strat vegetal, operatorul desfășoară lucrări ale solului pentru a controla vegetația spontană sau justifică utilizarea unor produse pentru controlul biologic aprobate de autoritățile publice în sectorul viticulturii. În cazul în care pe o parcelă se folosesc erbicide pentru controlul biologic, se interzice utilizarea altor erbicide.”

Această modificare vine odată cu evoluția actuală a practicilor operatorilor în favoarea agroecologiei în toată podgoria Anjou. Modificarea reflectă luarea în considerare din ce în ce mai mult a preocupărilor legate de mediu în procedurile tehnice. Favorizând prezența unui strat vegetal sau prin realizarea unei pliviri mecanice sau prin utilizarea produselor pentru controlul biologic, modificarea determină reducerea utilizării erbicidelor chimice. Această reducere a erbicidelor trebuie să permită consolidarea protecției solurilor viticole și conservarea funcțiilor naturale ale acestora (fertilitate, biodiversitate, epurare biologică), ceea ce contribuie la calitatea și autenticitatea vinurilor și consolidează ideea de teritoriu.

Documentul unic nu este vizat de această modificare.

6. Lansarea culesului

La capitolul I secțiunea VII punctul 1, se elimină propoziția „Data de începere a culesului este fixată în conformitate cu dispozițiile articolului D. 645-6 din Codul rural și al pescuitului maritim.”.

Nu mai este necesară stabilirea unei date pentru începerea culesului, întrucât operatorii dispun în prezent de o gamă largă de instrumente care le permit să evalueze cât mai corect gradul de coacere a strugurilor. Fiecare operator dispune de o serie de dispozitive și echipamente, atât personale, cât și colective, care permit determinarea cu precizie a datei optime de inițiere a recoltării fiecărei parcele, în funcție de obiectivele de producție.

Documentul unic nu este vizat de această modificare.

7. Capacitatea de vinificare

La capitolul I secțiunea IX punctul 1 litera (d), propoziția: „Orice operator dispune de o capacitate de vinificare de cel puțin 1,4 ori mai mare decât randamentul mediu al exploatației în ultimii cinci ani.” se înlocuiește cu propoziția: „Orice operator dispune de o capacitate de vinificare de cel puțin 1,4 ori mai mare decât volumul mediu vinificat în ultimii cinci ani.”

În caietul de sarcini s-a făcut referire nu la o capacitate volumetrică (exprimată în hl sau m3), ci la un randament, adică la un volum al recoltei împărțit la suprafața de producție (exprimat, de exemplu, în hl/ha). Modificarea propusă permite remedierea acestei neconcordanțe în ceea ce privește cantitățile, fără nicio modificare de fond (minimul este fixat tot la de 1,4 ori volumul mediu vinificat de exploatație în anii precedenți).

Documentul unic nu este vizat de această modificare.

8. Circulația vinurilor

La capitolul I secțiunea IX punctul 5, se elimină litera (b), care se referă la data introducerii în circulație a vinurilor între antrepozitarii autorizați.

Documentul unic nu este vizat de această modificare.

9. Legătura cu arealul geografic

Legătura a fost revizuită pentru a se actualiza numărul de comune vizate (13 în loc de 27). În descrierea legăturii s-a precizat că temperaturile medii sunt temperaturi anuale.

Punctul 8 din documentul unic, referitor la legătură, se modifică în consecință.

10. Măsură tranzitorie

În capitolul I secțiunea XI, se adaugă următorul text: „Dispozițiile referitoare la obligația de a avea un strat vegetal controlat, spontan sau semănat între rânduri sau, în absența acestui strat vegetal, obligația operatorului de a realiza lucrări de pregătire a solului sau de a utiliza produse pentru controlul biologic în scopul de a controla vegetația spontană nu se aplică în cazul parcelelor viticole deja plantate la data aprobării prezentului caiet de sarcini care au o distanță între rânduri de maximum 1,70 m.”

Măsura tranzitorie permite să nu se penalizeze parcelele cu viță-de-vie deja plantate, al căror management actual nu este adaptat la dispozițiile privind agromediul. În cazul plantațiilor de viță de vie cu densitate mare, caracterizate de o distanță între rânduri de maximum 1,70 metri, menținerea unui strat de iarbă permanent sau desfășurarea unor lucrări de pregătire a solului poate cauza probleme tehnice (mecanizare, echipamente, unelte). În ceea ce privește vița-de-vie joasă, stratul de iarbă sporește, de asemenea, riscul înghețurilor de primăvară. În plus, cu cât densitatea de plantare este mai mare, cu atât mai mare este concurența dintre vița-de-vie și stratul vegetal pentru aprovizionarea cu apă. În schimb, plantațiile de viță-de-vie care vor fi realizate după aprobarea caietului de sarcini vor trebui să respecte, în cunoștință de cauză, dispozițiile privind agromediul introduse, indiferent de densitatea viței-de-vie și de distanța dintre rânduri.

Documentul unic nu este vizat de această modificare.

11. Ținerea registrelor

La capitolul II secțiunea II punctul 3, cuvântul „potențială” se înlocuiește cu „naturală”, iar cuvântul „grad” se înlocuiește cu „tărie alcoolică naturală în volume”.

Pentru consecvență cu termenii utilizați în toate caietele de sarcini din zona Anjou Saumur, formularea „tărie alcoolică naturală în volume” înlocuiește expresiile „tărie potențială” sau „grad”. Aceste modificări îmbunătățesc claritatea caietelor de sarcini respective. Armonizarea dispozițiilor privind ținerea registrelor este menită să faciliteze elaborarea planului de inspecție și controlul respectivelor registre.

Documentul unic nu este vizat de această modificare.

12. Principalele aspecte care trebuie controlate

Capitolul III a fost revizuit pentru a se asigura consecvența în redactarea principalelor aspecte care trebuie controlate în caietele de sarcini din zona Anjou Saumur.

Documentul unic nu este vizat de această modificare.

DOCUMENT UNIC

1. Denumirea produsului

Coteaux du Layon

2. Tipul indicației geografice

DOP – Denumire de origine protejată

3. Categoriile de produse vitivinicole

1. Vin

4. Descrierea vinului (vinurilor)

Coteaux du Layon

Vinuri albe liniștite cu zaharuri reziduale, obținute din struguri din soiul Chenin B recoltați supracopți. Vinurile sunt rafinate și elegante, au arome complexe și sunt adecvate pentru învechire. În gură, vinurile prezintă o combinație de suavitate și prospețime, forță și finețe.

Vinurile prezintă:

O tărie alcoolică naturală minimă în volume de 14 %.

În cazul vinurilor cu o tărie alcoolică naturală în volume mai mică de 18 %, tăria alcoolică dobândită minimă este de 10 % și de 11 %.

Un conținut de zaharuri fermentabile (glucoză + fructoză), după fermentare, de minimum 34 g/l.

Conținutul de aciditate totală și conținutul total de dioxid de sulf sunt cele prevăzute de legislația Uniunii.

Caracteristici analitice generale Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) 25 Conținutul total maxim de dioxid de sulf (în miligrame per litru)

Selectarea boabelor nobile

Vinurile care poartă mențiunea „Sélection de grains nobles” pun în valoare toate calitățile unei concentrații extreme a strugurilor. Aceste vinuri originale se axează pe tăria aromatică și pe persistența aromatică. Aromele fructate și florale se confundă cu arome specifice supracoacerii, precum cele de fructe uscate sau confiate sau cu arome de miere. Echilibrul dintre aciditate, alcool și onctuozitate oferă acestor vinuri posibilitatea de a dobândi o complexitate și mai mare de-a lungul anilor.

Vinurile prezintă:

O tărie alcoolică naturală minimă în volume de 19 %.

Un conținut de zaharuri fermentabile (glucoză + fructoză), după fermentare, de minimum 34 g/l.

În cazul vinurilor cu o tărie alcoolică naturală în volume mai mică de 18 %, tăria alcoolică dobândită minimă este de 10 % și de 11 %.

Conținutul de aciditate totală și conținutul total de dioxid de sulf sunt cele prevăzute de legislația Uniunii.

Caracteristici analitice generale Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) 25 Conținutul total maxim de dioxid de sulf (în miligrame per litru)

„Coteaux du Layon” + numele unei comune

Vinurile cu denumirea de origine controlată „Coteaux du Layon” urmată de numele comunei de proveniență a strugurilor prezintă, în general, un conținut de zaharuri fermentabile ușor mai ridicat. Diferențele în ceea ce privește natura solurilor și expunerea se reflectă în anumite nuanțe ale vinurilor. Astfel, vinurile produse din struguri proveniți de pe pantele ușor expuse spre nord din Rochefort-sur-Loire accentuează mineralitatea, în timp ce vinurile produse din struguri proveniți de pe pantele cu expunere sudică din Beaulieu-sur-Layon, Fayed’Anjou și Saint-Aubin-de-Luigné sunt marcate frecvent de note caracteristice legate de dezvoltarea „putregaiului nobil” sub acțiunea Botrytis cinerea. Vinurile produse din struguri proveniți de pe versanții cu pantă lină, situați pe malul stâng al râului Layon, pe teritoriul comunelor Rablay-sur-Layon și Saint-Lambert-du-Lattay, sunt vinuri puternice și armonioase.

Vinurile prezintă:

O tărie alcoolică naturală minimă în volume de 15 %.

Un conținut de zaharuri fermentabile (glucoză + fructoză), după fermentare, de minimum 34 g/l.

În cazul vinurilor cu o tărie alcoolică naturală în volume mai mică de 19 %, tăria alcoolică dobândită minimă este de 11 % și de 12 %.

Conținutul de aciditate totală și conținutul total de dioxid de sulf sunt cele prevăzute de legislația Uniunii.

Caracteristici analitice generale Tăria alcoolică totală maximă (% din volume) Tăria alcoolică dobândită minimă (% din volume) Aciditatea totală minimă Aciditatea volatilă maximă (în miliechivalenți per litru) 25 Conținutul total maxim de dioxid de sulf (în miligrame per litru)

„Premier cru”„Chaume”

Vinurile cu mențiunea „Premier cru” completată de denumirea geografică complementară „Chaume” sunt caracterizate în special de finețe și eleganță și de o mare complexitate aromatică frumos exprimată în care sunt deseori prezente notele de fructe confiate și de pastă de gutuie.

Vinurile prezintă:

O tărie alcoolică naturală minimă în volume de 16,5 %.

Un conținut de zaharuri fermentabile (glucoză + fructoză), după fermentare, de minimum 80 g/l.

Conținutul de aciditate totală și conținutul total de dioxid de sulf sunt cele prevăzute de legislația Uniunii.

Caracteristici analitice generale Tăria alcoolică totală maximă (% din volume) Tăria alcoolică dobândită minimă (% din volume) 11 Aciditatea totală minimă Aciditatea volatilă maximă (în miliechivalenți per litru) 25 Conținutul total maxim de dioxid de sulf (în miligrame per litru)

5. Practici vitivinicole

a. Practici oenologice esențiale

Utilizarea de bucăți de lemn

Practică oenologică specifică

Se interzice utilizarea de bucăți de lemn.

Îmbogățirea

Practică oenologică specifică

Îmbogățirea este autorizată în conformitate cu normele stabilite în caietul de sarcini.

În cazul vinurilor care ar putea purta mențiunea „Sélection de grains nobles”, este interzisă orice operațiune de îmbogățire.

În cazul vinurilor care ar putea purta mențiunea „Premier cru” completată de denumirea geografică complementară „Chaume”, se interzice orice operațiune de îmbogățire și orice tratament termic al recoltei care implică temperaturi mai mici de -5 °C.

Practică oenologică specifică

În cazul vinurilor care ar putea purta mențiunea „Premier cru” completată de denumirea geografică complementară „Chaume”, este interzisă utilizarea buncărelor cu șnec pentru recepția strugurilor, a zdrobitorilor cu pompă sau a preselor continue.

Vinurile fac obiectul unui proces de maturare în condițiile prevăzute în caietul de sarcini.

În afara dispozițiilor sus-menționate, vinurile trebuie să respecte obligațiile stabilite la nivelul Uniunii și în Codul rural și al pescuitului maritim în ceea ce privește practicile oenologice.

Densitatea

Practică de cultivare

Vița-de-vie prezintă o densitate minimă de plantare de 4 000 butuci/ha. Distanța dintre rânduri nu poate fi mai mare de 2,50 m, iar distanța dintre butucii de pe același rând nu poate fi mai mică de 1 m. Parcelele de viță-de-vie cu o densitate de plantare mai mică de 4 000 de butuci/ha, dar de minimum 3 300 de butuci/ha beneficiază de dreptul de utilizare a denumirii de origine controlate pentru recolta pe care o produc, sub rezerva respectării dispozițiilor referitoare la palisare și la înălțimea frunzișului prevăzute în caietul de sarcini. În cazul acestor parcele de viță-de-vie, distanța dintre rânduri nu poate fi mai mare de 3 m, iar distanța dintre butucii de pe același rând nu poate fi mai mică de 1 m.

În cazul vinurilor care ar putea purta mențiunea „Premier cru” completată de denumirea geografică complementară „Chaume”, vița-de-vie prezintă o densitate minimă de plantare de 4 500 de butuci pe hectar. Distanța dintre rânduri nu poate fi mai mare de 2,20 metri, iar distanța dintre butucii de pe același rând nu poate fi mai mică de 1 metru.

Tăierea și palisarea viței-de-vie

Practică de cultivare

Vița-de-vie este tăiată, până cel târziu la data de 30 aprilie, prin tăiere mixtă, lăsându-se maximum 12 ochi per butuc și 4 ochi pe coarda de rod.

În cazul vinurilor care ar putea purta mențiunea „Premier cru” completată de denumirea geografică complementară „Chaume”, vița-de-vie este tăiată până cel târziu la data de 30 aprilie, prin tăiere mixtă, lăsându-se maximum 12 ochi per butuc. În stadiul fenologic corespunzător unui număr de 11 sau 12 frunze, numărul de lăstari cu rod din anul respectiv per butuc este de maximum 10.

Înălțimea frunzișului ridicat pe spalier este cel puțin egală cu de 0,6 ori distanța dintre rânduri și este măsurată între limita inferioară a frunzișului, stabilită la cel puțin 0,40 m deasupra solului, și limita superioară de cârnire, stabilită la cel puțin 0,20 m deasupra firului superior al spalierului.

În plus, parcelele de viță-de-vie cu o densitate de plantare mai mică de 4 000 de butuci per hectar, dar mai mare sau egală cu 3 300 de butuci per hectar trebuie să respecte următoarele reguli în ceea ce privește palisarea: înălțimea minimă a stâlpilor de palisare deasupra solului este de 1,90 metri; spalierii includ 4 niveluri de fire; înălțimea minimă a firului superior este de 1,85 metri deasupra solului. Aceste dispoziții speciale nu se aplică vinurilor cu mențiunea „Premier cru” completată de denumirea geografică complementară „Chaume”.

Irigarea

Practică de cultivare

Este interzisă irigarea.

Recoltarea

Practică de cultivare

Vinurile sunt obținute din struguri supracopți. Vinurile care ar putea purta mențiunea „Sélection de grains nobles” (selecție de boabe nobile) prezintă, în plus, o concentrare pe butuc prin acțiunea putregaiului nobil.

Recoltarea strugurilor se face manual, prin selecții succesive.

În cazul vinurilor care ar putea purta mențiunea „Premier cru” completată de denumirea geografică complementară „Chaume”, este interzisă utilizarea remorcilor autodescărcătoare cu șnec și a remorcilor autodescărcătoare dotate cu pompă cu palete, iar înălțimea strugurilor în recipientele utilizate pentru transportul strugurilor culeși este de maximum 1 metru.

b. Randamente maxime

„Coteaux du Layon”

40 de hectolitri la hectar

„Coteaux du Layon” urmată de numele comunei de proveniență a strugurilor

35 de hectolitri la hectar

„Coteaux du Layon” urmată de mențiunea „Premier cru” completată de denumirea geografică complementară „Chaume”

30 de hectolitri la hectar

6. Arealul geografic delimitat

(a) Toate etapele producției se desfășoară în arealul geografic delimitat, al cărui perimetru cuprinde teritoriile următoarelor comune din departamentul Maine-et-Loire, pe baza Codului Geografic Oficial din 2018: Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Chalonnes-sur-Loire, Chaudefonds-sur-Layon, Chemillé-en-Anjou (foste teritorii ale comunelor delegate Chanzeaux și La Jumellière), Cléré-sur-Layon, Doué-en-Anjou (foste teritorii ale comunelor delegate Brigné, Concourson-sur-Layon, Saint-Georges-sur-Layon și Les Verchers-sur-Layon), Lys-Haut-Layon (foste teritorii ale comunelor delegate La Fosse-de-Tigné, Nueil-sur-Layon, Tancoigné, Tigné și Trémont), Passavant-sur-Layon, Rochefort-sur-Loire, Terranjou (foste teritorii ale comunelor delegate Chavagnes și Martigné-Briand), Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay)

(b) În cazul vinurilor care ar putea purta mențiunea „Premier cru” completată de denumirea geografică complementară „Chaume”, toate etapele producției se desfășoară în arealul geografic al cărui perimetru cuprinde teritoriul următoarei comune din departamentul Maine-et-Loire, pe baza Codului Geografic Oficial din 2018: Rochefort-sur-Loire.

7. Soiurile de struguri de vin principale

Chenin B

8. Descrierea legăturii (legăturilor)

1 - Informații privind arealul geografic

a) Descrierea factorilor naturali care contribuie la legătură

Podgoria „Coteaux du Layon” ocupă versanții unui peisaj colinar de-a lungul râului Layon, care curge în adâncitura unei mici văi cu orientare sud-vestică/nord-estică în amonte, apoi cu orientare nord-vestică până la confluența râului Layon cu fluviul Loara, începând de pe teritoriul comunei Verchers-sur-Layon. În 2018, arealul geografic se întindea pe teritoriul a 13 comune din departamentul Maine-et-Loire, răspândite pe cele două maluri ale cursului de apă Layon.

Comunele Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné și Saint-Lambert-du-Lattay, comunele din care provin strugurii și al căror nume poate completa denumirea de origine controlată, constituie nucleul acestei podgorii și sunt grupate de o parte și de alta a râului Layon în aval. Pe teritoriul comunei Rochefort-sur-Loire se înalță colina „Chaume”, formată de un meandru orientat spre sud.

Parcelele delimitate în mod precis pentru recoltarea strugurilor prezintă soluri formate pe un substrat de șisturi mai mult sau mai puțin degradat, care pot fi acoperite de formațiuni detritice din cenomanian sau pliocen, în funcție de topografie. Local, unele parcele prezintă soluri rezultate din formațiuni eruptive acide (rioliți) sau bazice (spilite), soluri pietroase pe pudinguri și gresie din carbonifer și soluri puțin adânci prezentând intercalări de cuarț și ftanite din silurian.

Topografia joacă un rol important în configurarea mediului natural, iar cele două maluri ale râului Layon nu prezintă aceeași topografie. Versanții de pe malul drept sunt foarte abrupți, cu pante care ajung uneori la 40 %, dominând deseori cursul de apă de la peste 60 de metri. Pe malul stâng, pantele sunt, în general, mult mai line, iar vârfurile lor domină rareori cursul de apă de la mai mult de 20 de metri.

Cu toate acestea, toate aceste parcele au caracteristici comune. Beneficiază de o deschidere optimă a peisajului, iar solurile lor prezintă un bun comportament termic. Aceste soluri sunt lipsite de semne de hidromorfie, iar rezervele lor de apă sunt foarte moderate.

Arealul geografic este o enclavă slab irigată, protejată de umiditatea oceanică datorită reliefurilor mai înalte ale regiunilor Choletais și Mauges. Precipitațiile anuale sunt cuprinse între aproximativ 550 mm și 600 mm, însă în Choletais depășesc 800 mm. Pe parcursul ciclului vegetativ al viței-de-vie, precipitațiile sunt cu 100 mm mai reduse decât în restul departamentului. Temperaturile medii anuale sunt relativ ridicate (aproximativ 12 °C) și sunt mai mari cu 1 °C decât cele înregistrate la nivelul întregului departament Maine-et-Loire. Mezoclima specifică arealului geografic este evidențiată de tendința meridională a florei, în cadrul căreia sunt prezenți stejari de stâncă și coconari.

b) Descrierea factorilor umani care contribuie la legătură

Existența unei podgorii este recunoscută în Anjou încă din secolul I d.H., fără întrerupere. În 1529, Bourdigné vorbește despre această podgorie ca fiind capodopera lui Noe. Vița-de-vie prosperă în aici începând cu secolul al VI-lea. În 1600, în lucrarea sa „Théâtre d’agriculture et mesnage des champs”, Olivier de Serres făcea o observație neobișnuită: „În general, în toate provinciile acestui regat (...), pentru tăierea strugurilor este necesar să se aștepte până la căderea frunzelor de viță-de-vie; și, mergând mai departe, către Anjou, Maine, și prin împrejurimi, chiar strugurii care, copți, încep să cadă pe pământ, acest lucru fiind cauzat atât de tardivitatea climei, cât și de caracterul natural al strugurilor, care se hrănesc până la îngheț…” Prin urmare, este necesar să se concluzioneze că recoltarea târzie a strugurilor este o uzanță îndelungată.

Cu toate acestea, podgoria Anjou își dobândește renumele începând cu secolul al XII-lea și cu secolul al XIII-lea, datorită familiei Plantagenet. Influența regatului lui Henric al II-lea și al Eleanorei de Aquitania permite „vinului de Anjou” să ajungă pe cele mai frumoase mese. Podgoria „Coteaux du Layon” s-a dezvoltat în cursul secolului al XVI-lea, odată cu sosirea brokerilor olandezi care, apreciind că aceste vinuri pot fi transportate pe mare, au reușit să obțină recunoașterea calităților soiului Chenin B în afara granițelor. Podgoria a înregistrat o amplă dezvoltare în special în 1780, an în care au fost realizate lucrări de amenajare a râului Layon pentru navele mari ale flotei olandeze.

În ceea ce privește soiul Chenin B, acesta pare să fie originar din regiune. Fiind un soi rustic, potențialul său variază foarte mult în funcție de natura solului pe care este plantat. De asemenea, viticultorii au înțeles foarte repede valoarea recoltării acestui soi într-un stadiu avansat de coacere și în aplicând anumite tehnici. În 1845, în al său „Tratat privind soiurile de viță-de-vie”, contele Odart menționa: „Trebuie adăugată, de asemenea, condiția potrivit căreia strugurii nu trebuie culeși decât într-un stadiu avansat de coacere, cum ar fi cel al strugurilor recoltați la Toussaint (1 noiembrie), atunci când pielița, înmuiată de ploi, se degradează.”

Prin urmare, stadiul avansat de coacere face parte integrantă din recoltă. În 1816, în Topographie de tous les vignobles connus („Topografie a tuturor podgoriilor cunoscute”) Jullien preciza că: „În anii buni, strugurii se culeg în mai multe reprize; primele două tranșe, care cuprind numai strugurii cei mai copți, furnizează vinurile care sunt expediate în străinătate; vinurile obținute din a treia repriză de recoltare sunt utilizate pentru consumul din țară...”

În această podgorie, câteva comune s-au bucurat dintotdeauna o mare notorietate, iar William Guthrie (1708-1770), geograf englez, în traducerea lucrării „Nouvelle Géographie Universelle”, publicată în 1802, enumera deja majoritatea comunelor care beneficiază în prezent de posibilitatea ca numele lor să completeze denumirea de origine controlată. Decretul privind recunoașterea denumirii de origine controlată „Coteaux du Layon”, în vigoare din 18 februarie 1950, a oferit această posibilitate pentru comunele Beaulieu-sur-Layon, Faye-d’Anjou, Rablay-sur-Layon, Rochefort-sur-Loire, Saint-Aubin-de-Luigné și Saint-Lambert-du-Lattay.

Denumirea geografică complementară „Chaume” se referă la o pantă cu expunere sudică, cu topografie originală, în centrul unui meandru, situată pe teritoriul comunei Rochefort-sur-Loire și înconjurată de comunele Beaulieu-sur-Layon și Saint-Aubin-de-Luigné. Aflată în proprietatea lui Foulques Nerra, lăsată moștenire la începutul secolului al XI-lea abației din Ronceray d’Angers, această pantă a dobândit foarte rapid o foarte mare notorietate. Mai recent, în special începând cu anii 1980, producătorii au adaptat cât mai bine tehnicile de tăiere și de conducere a viței-de-vie, au ajuns să stăpânească mai bine normele privind recoltarea și culesul la gradul optim de coacere și au adus îmbunătățiri tehnice în ceea ce privește controlul și durata maturării. Acest angajament colectiv a avut drept rezultat recunoașterea mențiunii „Premier cru”.

2 - Informații privind calitatea și caracteristicile produsului

Vinurile sunt rafinate și elegante. În gură, acestea constituie o combinație de suavitate și prospețime, forță și finețe, iar aromele lor sunt complexe. Apte pentru o învechire îndelungată, aceste vinuri sunt o bucurie pentru degustătorii pasionați.

Vinurile cu denumirea de origine controlată „Coteaux du Layon” urmată de numele comunei de proveniență a strugurilor prezintă, în general, un conținut de zaharuri fermentabile ușor mai ridicat. Diferențele în ceea ce privește natura solurilor și expunerea se reflectă în anumite nuanțe ale vinurilor. Astfel, vinurile produse din struguri proveniți de pe coastele cu o ușoară expunere nordică din Rochefort-sur-Loire accentuează demineralitatea, în timp ce vinurile produse din struguri proveniți de pe coastele cu expunere sudică din Beaulieu-sur-Layon, Fayed’Anjou și Saint-Aubin-de-Luigné sunt frecvent marcate de note caracteristice legate de dezvoltarea „putregaiului nobil” sub acțiunea Botrytis cinerea. Vinurile produse din struguri proveniți de pe versanții cu pantă lină, situați pe malul stâng al râului Layon, pe teritoriul comunelor Rablay-sur-Layon și Saint-Lambert-du-Lattay, sunt vinuri puternice și armonioase.

Vinurile care poartă mențiunea „Sélection de grains nobles” pun în valoare toate calitățile unei concentrații extreme a strugurilor. Aceste vinuri originale se axează pe tăria aromatică și pe persistența aromatică. Aromele fructate și florale se confundă cu arome specifice supracoacerii, precum cele de fructe uscate sau confiate sau cu arome de miere. Echilibrul dintre aciditate, alcool și onctuozitate oferă acestor vinuri posibilitatea de a dobândi o complexitate și mai mare de-a lungul anilor.

Vinurile cu mențiunea „Premier cru” completată de denumirea geografică complementară „Chaume” sunt caracterizate în special de finețe și eleganță și de o mare complexitate aromatică frumos exprimată în care sunt deseori prezente notele de fructe confiate și de pastă de gutuie.

3 - Interacțiuni cauzale

Combinația dintre solurile superficiale și o topografie care permite o bună expunere a parcelelor cu viță-de-vie asigură o aprovizionare cu apă regulată, dar limitată a soiului Chenin B, care își poate exprima perfect plenitudinea. Respectând uzanțele, arealul parcelat delimitat include doar parcelele care sunt situate pe coastele dealurilor și care prezintă soluri puțin adânci. Aceste situații necesită o gestionare optimă a plantei, un control al vigorii acesteia și al potențialului de producție, subliniate în caietul de sarcini de practicarea unui randament scăzut asociat unei tăieri scurte.

Mezoclima cu tendință meridională, amplasarea podgoriei pe pante uneori accentuate, combinate cu o conducere adaptată a podgoriei, favorizează concentrarea boabelor prin veștejirea sau uscarea pe tulpină (stafidire pe butuc) caracteristică podgoriei.

Prezența cursului de apă permite, de asemenea, depășirea stadiului simplu de coacere pentru a atinge stadiul de supracoacere, datorită formării în cursul dimineților a ceții indispensabile dezvoltării de Botrytis cinerea și, prin urmare, a „putregaiului nobil”, în special pentru vinurile cu mențiunea „Sélection de grains nobles”.

Așteptarea supracoacerii strugurilor și răbdarea de a efectua recoltarea în a doua parte a toamnei și realizarea de selecții manuale succesive în cadrul aceleiași parcele pentru a alege boabele concentrate în mod natural sau atinse de „putregaiul nobil” („rôties”) reflectă deopotrivă priceperea producătorilor și o aptitudine excepțională a soiului Chenin B. Prin menținerea recoltării manuale tradiționale a strugurilor, viticultorii contribuie, de asemenea, la conservarea originalității și a caracteristicilor acestei podgorii colinare.

Maturarea vinurilor, care este definită în caietul de sarcini și care se poate realiza cel puțin până la data de 1 iulie a anului următor anului recoltei, în cazul vinurilor cu mențiunea „Premier cru”, sau până la data de 1 iunie a celui de al doilea an de recoltă în cazul vinurilor cu mențiunea „Sélection de grains nobles”, fiind astfel favorizată o bună aptitudine pentru învechirea în sticle, contribuie la consolidarea complexității aromatice percepute în momentul degustării. Un dicton popular local zice: „Vinurile «Coteaux du Layon» nu mor niciodată, dopul este cel care moare.”

Godard Faultrier, istoric specializat în istoria provinciei Anjou, din secolul al XIX-lea, scria: „Dacă vreun locuitor din Anjou ar fi ajuns pe insula Java înainte de revoluție și ar fi fost invitat în palatul guvernatorului Companiei Olandeze a Indiilor de Est, ar fi simțit, îmi imaginez, o veritabilă bucurie să vadă vinul de Anjou gâlgâind în cupa acestui conducător care nu apărea în public, potrivit lui Voltaire, decât în haine purpurii regale, și ar fi recunoscut după culoarea de chihlimbar a licorii că aceasta face parte din vinurile noastre «Coteaux du Layon» cele mai alese.”

Producătorii, conștienți de faptul că dispun de un teritoriu de excepție pe care îl întrețin cu cea mai mare grijă, au dezvoltat, de-a lungul generațiilor, reputația vinurilor lor, în prezent internațională.

9. Alte condiții esențiale (ambalarea, etichetarea, alte cerințe)

Zona situată în imediata vecinătate

Cadrul juridic:

Legislația UE

Tipul condiției suplimentare:

Derogare privind producția în arealul geografic delimitat

Descrierea condiției:

a) Zona situată în imediata vecinătate, definită prin derogare pentru vinificarea, elaborarea și învechirea vinurilor, este constituită din: „— Departamentul Deux-Sèvres: Argenton-l’Église, Bouillé-Loretz, Brion-près-Thouet, Louzy, Mauzé-Thouarsais, Oiron, Saint-Cyr-la-Lande, Sainte-Radegonde, SainteVerge, Saint-Martin-de-Mâcon, Saint-Martin-de-Sanzay, Thouars, Tourtenay, Val en Vignes (foste teritorii ale comunelor delegate Bouillé-Saint-Paul și Cersay); — Departamentul Indre-et-Loire: Saint-Nicolas-de-Bourgueil; — Departamentul Loire-Atlantique: Ancenis, Le Loroux-Bottereau, Le Pallet, La Remaudière, Vair-sur-Loire (fost teritoriu al comunei delegate Anetz), Vallet; — Departamentul Maine-et-Loire: Allonnes, Angers, Antoigné, Artannes-sur-Thouet, Blaison-Saint-Sulpice (foste teritorii ale comunelor delegate Blaison-Gohier și Saint-Sulpice), Bouchemaine, Brain-sur-Allonnes, Brézé, Brissac Loire Aubance (foste teritorii ale comunelor delegate Alleuds, Brissac-Quincé, Charcé-Saint-Ellier-sur-Aubance, Chemellier, Coutures, Luigné, Saint-Rémy-la-Varenne, Saint-Saturnin-sur-Loire, Saulgé-l’Hôpital și Vauchrétien), Brossay, Cernusson, Chacé, Champtocé-sur-Loire, Chemillé-en-Anjou (fost teritoriu al comunei delegate Valanjou), Cizay-la-Madeleine, Le Coudray-Macouard, Courchamps, Denée, Dénezé-sous-Doué, Distré, Doué-en-Anjou (foste teritorii ale comunelor delegate Forges, Meigné și Montfort), Épieds, Fontevraud-l’Abbaye, Les Garennes sur Loire (foste teritorii ale comunelor delegate Juigné-sur-Loire și Saint-Jean-des-Mauvrets), Gennes-Valde-Loire (foste teritorii ale comunelor delegate Chênehutte-Trêves-Cunault, Gennes, Grézillé, Saint-Georges-des-Sept-Voies și Le Thoureil), Huillé, Ingrandes-Le Fresne sur Loire (fost teritoriu al comunei delegate Ingrandes), Jarzé Villages (fost teritoriu al comunei delegate Lué-en-Baugeois), Louresse-Rochemenier, Lys-Haut-Layon (foste teritorii ale comunelor delegate Cerqueux-sous-Passavant și Vihiers), Mauges-sur-Loire (foste teritorii ale comunelor delegate La Chapelle-Saint-Florent, Le Marillais, Le Mesnil-en-Vallée, Montjean-sur-Loire, La Pommeraye, Saint-Florent-le-Vieil, Saint-Laurent-de-la-Plaine și Saint-Laurent-du-Mottay), Mazé-Milon (fost teritoriu al comunei delegate Fontaine-Milon), Montilliers, Montreuil-Bellay, Montsoreau, Mozé-sur-Louet, Mûrs-Erigné, Orée-d’Anjou (foste teritorii ale comunelor delegate Bouzillé, Champtoceaux, Drain, Landemont, Liré, Saint-Laurent-des-Autels și La Varenne), Parnay, La Possonnière, Le Puy-Notre-Dame, Rou-Marson, Saint-Cyr-en-Bourg, Sainte-Gemmes-sur-Loire, Saint-Georges-sur-Loire, Saint-Germain-des-Prés, Saint-Just-sur-Dive, Saint-Macaire-du-Bois, Saint-Martin-du-Fouilloux, Saint-Melaine-sur-Aubance, Saint-Sigismond, Saumur, Savennières, Soucelles, Soulaines-sur-Aubance, Souzay-Champigny, Terranjou (fost teritoriu al comunei delegate Notre-Dame-d’Allençon), Tuffalun (foste teritorii ale comunelor delegate Ambillou-Château, Louerre și Noyant-la-Plaine), Turquant, Les Ulmes, Varennes-sur-Loire, Varrains, Vaudelnay, Verrie, Verrières-en-Anjou (foste teritorii ale comunelor delegate Pellouailles-les-Vignes și Saint-Sylvain-d’Anjou), Villevêque; — Departamentul Vienne: Berrie, Curçay-sur-Dive, Glénouze, Pouançay, Ranton, Saint-Léger-de-Montbrillais, Saix, Ternay, Les Trois-Moutiers.”

(b) În cazul vinurilor care ar putea purta mențiunea „Premier cru” completată de denumirea geografică complementară „Chaume”, zona situată în imediata vecinătate, definită prin derogare pentru vinificarea, producerea și maturarea vinurilor, este constituită din teritoriul următoarelor comune din departamentul Maine-et-Loire, pe baza Codului geografic oficial din 2018: Aubigné-sur-Layon, Beaulieu-sur-Layon, Bellevigne-en-Layon (foste teritorii ale comunelor delegate Champ-sur-Layon, Faveraye-Mâchelles, Faye-d’Anjou, Rablay-sur-Layon și Thouarcé), Brissac Loire Aubance (foste teritorii ale comunelor delegate Brissac-Quincé și Vauchrétien), Chalonnes-sur-Loire, Chaudefonds-sur-Layon, Chemillé-en-Anjou (fost teritoriu al comunei delegate Chanzeaux), Denée, Doué-en-Anjou (foste teritorii ale comunelor delegate Brigné și Les Verchers-sur-Layon), Mauges-sur-Loire (foste teritorii ale comunelor delegate Montjean-sur-Loire și La Pommeraye), Mozé-sur-Louet, Savennières, Soulaines-sur-Aubance, Terranjou (foste teritorii ale comunelor delegate Chavagnes, Martigné-Briand și Notre-Dame-d’Allençon) și Val-du-Layon (foste teritorii ale comunelor delegate Saint-Aubin-de-Luigné și Saint-Lambert-du-Lattay).

Etichetarea: mențiuni complementare - comuna de proveniență a strugurilor

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Denumirea de origine controlată poate fi urmată de numele comunei de proveniență a strugurilor, în conformitate cu dispozițiile stabilite în caietul de sarcini.

Numele comunei de proveniență a strugurilor este înscris cu caractere ale căror dimensiuni nu depășesc nici în înălțime, nici în lățime dimensiunile caracterelor cu care este înscrisă denumirea de origine controlată.

Etichetarea: mențiunea „Sélection de grains nobles”

Cadrul juridic:

Legislația UE

Tipul condiției suplimentare:

Dispoziții suplimentare privind etichetarea

Descrierea condiției:

Denumirea de origine controlată, urmată sau nu de numele comunei de proveniență a strugurilor, poate fi completată de mențiunea „Sélection de grains nobles”, în conformitate cu dispozițiile stabilite în caietul de sarcini.

Vinurile care poartă mențiunea „Sélection de grains nobles” sunt prezentate în mod obligatoriu cu indicarea anului de recoltă.

Etichetarea: mențiunea „Premier cru”

Cadrul juridic:

Legislația UE

Tipul condiției suplimentare:

Dispoziții suplimentare privind etichetarea

Descrierea condiției:

Mențiunea „Premier cru” este rezervată vinurilor cu DOC completată cu denumirea geografică complementară „Chaume”, în conformitate cu dispozițiile stabilite în caietul de sarcini.

Denumirea geografică complementară „Chaume” nu figurează pe același rând cu mențiunea „Premier cru”.

Denumirea geografică complementară „Chaume” este înscrisă cu caractere ale căror dimensiuni nu depășesc nici în înălțime, nici în lățime dimensiunile caracterelor cu care este înscrisă denumirea de origine controlată.

Etichetarea: denumire geografică „Val de Loire”

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Denumirea de origine controlată poate fi completată de denumirea geografică „Val de Loire”, în conformitate cu normele stabilite în caietul de sarcini pentru utilizarea denumirii geografice respective. Dimensiunile caracterelor utilizate pentru denumirea geografică „Val de Loire” nu depășesc nici în înălțime, nici în lățime două treimi din dimensiunile caracterelor cu care este înscrisă denumirea de origine controlată.

Etichetarea: precizarea unei unități geografice mai mici și mențiunea facultativă

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Pe etichetele vinurilor cu denumire de origine controlată poate figura numele unei unități geografice mai mici, cu condiția:

— să fie vorba despre un loc înscris în cadastru;

— să figureze în declarația de recoltă.

Denumirea locului înscris în cadastru trebuie să fie imprimată cu caractere ale căror dimensiuni nu depășesc nici în înălțime, nici în lățime jumătatea dimensiunii caracterelor cu care este înscrisă denumirea de origine controlată.

Etichetarea: dimensiunea caracterelor

Cadrul juridic:

Legislația națională

Tipul condiției suplimentare:

Dispoziții suplimentare privind etichetarea

Descrierea condiției:

Toate mențiunile facultative a căror utilizare, în temeiul dispozițiilor Uniunii, poate fi reglementată de statele membre sunt înscrise pe etichete utilizând caractere ale căror dimensiuni nu depășesc nici în înălțime, nici în lățime dublul dimensiunilor caracterelor cu care este înscrisă denumirea de origine controlată.

Link către caietul de sarcini

https://info.agriculture.gouv.fr/gedei/site/bo-agri/document_administratif-7ab93419-47c9-4eb0-94fd-ae83a8828145

(1) JO L 9, 11.1.2019, p. 2.